
[bookmark: _Toc102635839]Trosolwg

[bookmark: _Hlk170470045]Gwasanaeth archifau rhanbarthol yw Archifau Gwent, ac mae'n gweithio ar ran awdurdodau lleol Blaenau Gwent; Caerffili; Sir Fynwy; Casnewydd a Thorfaen. Mae’n casglu cofnodion sy'n ymwneud â'r ardal y mae'n ei gwasanaethu, yn eu diogelu ac yn sicrhau eu bod yn hygyrch.

Mae ein llyfrgell astudiaethau lleol yn ategu at y casgliad archifau ac at y gwaith o ddiogelu treftadaeth ddogfennol Gwent. Mae’n gwneud hynny trwy sicrhau y gall cenedlaethau'r presennol a'r dyfodol gael mynediad at yr adnoddau wedi’u cyhoeddi sydd eu hangen arnynt i’w helpu i ddehongli ein cofnodion. Nod Archifau Gwent yw casglu adnoddau astudiaethau lleol sy'n cefnogi hyn a sicrhau eu bod ar gael yn rhad ac am ddim. 

Mae'r polisi hwn yn ymwneud â deunydd cyhoeddedig neu ddeunydd mewn print sydd heb gael ei gaffael trwy adneuo archifol.



[bookmark: _Toc102635840]Nod ac Amcanion

Nod y polisi hwn yw amlinellu’r math o gynnwys y mae Archifau Gwent yn ei gasglu ar gyfer y llyfrgell astudiaethau lleol, a’i fformat, yn ogystal â'n sail ar gyfer caffael ar ddeunydd llyfrgell a’i ddileu. Yr amcanion yw:

· dangos ymrwymiad Archifau Gwent i ddatblygu casgliad astudiaethau lleol hygyrch

· amlinellu'r math o lyfrau; cylchgronau; cyfnodolion ac adnoddau electronig y bydd Archifau Gwent yn eu casglu 

· amlygu dull Archifau Gwent o ddiogelu deunydd llyfrgell

· amlinellu sut y bydd Archifau Gwent yn gweinyddu'r gwaith o gasglu adnoddau llyfrgell newydd 

· darparu fframwaith polisi gweithiol ar gyfer yr holl staff 

[bookmark: _Toc102635841]Yr hyn rydym yn ei gasglu

Bydd Archifau Gwent yn casglu deunydd astudiaethau lleol sy'n cefnogi'r casgliad archifau ac yn helpu i adrodd stori ein cymunedau, unigolion a sefydliadau a'u gweithgareddau. 

[bookmark: _Toc102635842]Cwmpas

Byddwn yn casglu deunydd sy'n cynnwys:

· Ardaloedd yr awdurdod lleol a wasanaethir gan Gyngor Bwrdeistref Sirol Blaenau Gwent; Cyngor Sir Fynwy; Cyngor Bwrdeistref Sirol Torfaen; Cyngor Dinas Casnewydd a'r rhan honno o Gyngor Bwrdeistref Sirol Caerffili sy'n cynnwys hen Gyngor Bwrdeistref Islwyn 

· Y plwyfi eglwysig o fewn Esgobaeth Mynwy a phlwyfi Esgobaeth Abertawe ac Aberhonddu sy'n dod o fewn Sir Fynwy fel ag y mae ar hyn o bryd a fel yr oedd. 

Ni fyddem fel arfer yn derbyn deunydd sy'n cwmpasu ardaloedd daearyddol ehangach (Cymru, y DU) oni bai ein bod o'r farn fod y cynnwys (neu ran ohono) yn berthnasol iawn i'r ardal leol. 

Gall deunydd ymwneud â:

· Busnes, diwydiant, sefydliadau milwrol, llywodraeth a chymunedol sydd, yn ystod eu holl fodolaeth, neu ryw ran o'u bodolaeth, wedi gweithredu o fewn yr ardal ddaearyddol
 
· Unigolion a anwyd yma, neu a dreuliodd gyfnod o'u bywyd yn byw, yn gweithio a/neu'n teithio yn yr ardal

· Sefydliadau crefyddol; grwpiau a chymdeithasau

· Hanes trafnidiaeth

· Sefydliadau a mudiadau addysgol

· Llên gwerin leol; llenyddiaeth a barddoniaeth

· Digwyddiadau cyhoeddus wedi'u trefnu; gweithgareddau; dathliadau a gwyliau 


[bookmark: _Toc102635843]Fformat

Derbynnir eitemau llyfrgell mewn amrywiaeth o fformatau electronig a phrint gan gynnwys llyfrynnau; cyfrolau printiedig; cryno ddisgiau; DVDs; adneuon digidol; cofau digidol bach; ffeiliau papur; a mapiau, ond heb fod yn gyfyngedig i’r rhain 


[bookmark: _Toc102635844]Math o ddeunydd

Derbynnir eitemau yn Gymraeg, Saesneg neu Ladin a gallant gynnwys y canlynol:

· Adnoddau sy'n hwyluso mynediad i'n casgliadau archif, er enghraifft: geiriaduron; canllawiau palaeograffeg a chyfeiriaduron masnach    
       
· Gweithiau prin, allan o brint neu anarferol am hanes lleol

· Cylchgronau; cyfnodolion; erthyglau neu fonograffau 

· Adnoddau achau fel trawsgrifiadau o gofrestrau plwyf; adroddiadau cyfrifiad lleol a llenyddiaeth/chanllawiau a gynhyrchwyd gan gymdeithasau hanes teulu lleol; e.e. cylchlythyrau  

· Mapiau a chynlluniau nad ydynt yn archifol

· Astudiaethau ac adroddiadau llywodraeth leol

· Pamffledi neu dywyslyfrau lleol

· Hanesion llafar

· Cofiannau personol/proffesiynol 

· Llenyddiaeth broffesiynol (Archifau) 

· Deunydd cyhoeddedig, a adneuwyd yn rhan o gasgliad archifau, sy'n rhydd o unrhyw anodiadau helaeth ac y gellir ei ddefnyddio fel adnodd ymchwilio

Nid yw'r rhestr hon yn gynhwysfawr, a bydd Archifau Gwent yn ystyried derbyn eitemau llyfrgell sy'n dod o fewn cwmpas daearyddol ein polisi casgliadau.  Rhaid i'r eitemau fod 
· mewn cyflwr da,  
· ar gael yn rhad ac am ddim ar gyfer gwaith ymchwil 
· heb fod yn ein casgliadau yn barod
· o werth uchel o ran gwybodaeth
· yn eiddo i'r adneuwr

[bookmark: _Toc102635845]Derbyn Deunydd Llyfrgell 

Mae Archifau Gwent yn derbyn eitemau llyfrgell 
· sy'n cael eu rhoi neu gymynroddi i ni
· trwy brynu 
· trwy danysgrifiad

Yn yr achos prin y cynigir casgliad mawr i ni, byddai ein gallu i’w dderbyn yn dibynnu a yw'r casgliad cyfan yn bodloni cwmpas y Polisi hwn ai peidio, ac a oes digon o le i’w storio a digon o adnoddau i’w gatalogio a’i ddiogelu.
Er mwyn cofnodi tarddiad y casgliad a sicrhau trosglwyddiad priodol, bydd holl adneuon y llyfrgell yn cael eu derbyn yn ffurfiol i'r casgliad a'r gwaith papur angenrheidiol yn cael ei lenwi gan yr Adneuwr a staff Archifau Gwent.
 

[bookmark: _Toc102635846]Gofalu am Gasgliadau a Mynediad

Bydd caffaeliadau'r llyfrgell yn amodol ar y canlynol: 

· Bydd holl adnoddau'r llyfrgell yn cael eu catalogio'n electronig a sicrheir eu bod ar gael er mwyn i'r cyhoedd eu defnyddio ar y safle.

· Bydd eitemau digidol a adneuwyd yn electronig yn cael eu trosglwyddo i ddechrau i gyfryngau storio caled fel cofau digidol mawr allanol, hyd nes ein bod ni mewn sefyllfa i gynnig storio digidol addas a mynediad at yr adnoddau hyn. 

· Er mwyn sicrhau bod yr adnoddau gwerthfawr hyn ar gael bob amser i gefnogi ymchwil, bydd mynediad i holl adnoddau'r llyfrgell ar y safle ei hun (neu ar-lein os yn electronig) ac nid ydynt ar gael i'w benthyca.  

[bookmark: _Toc102635847]Dileu o’r casgliad

Bydd eitemau llyfrgell yn cael eu cadw yn y casgliad ar yr amod eu bod yn parhau i fodloni’n polisi casgliadau ac o werth i waith ymchwil. Bydd Archifau Gwent yn adolygu'r casgliad yn rheolaidd i sicrhau bod hyn yn wir, a bydd eitemau nad ydynt yn cwrdd â'r polisi casgliadau yn cael eu dileu.  Gallai'r rhain gynnwys:
· Deunydd nad oes modd eu trwsio’n rhesymol
· Llawlyfrau, gwerslyfrau neu ganllawiau sy’n hen neu’n hen argraffiadau
· Eitemau sydd gennym yn barod
· Eitemau yr ydym yn caffael ar gopïau ohonynt sydd mewn cyflwr gwell

Bydd y deunydd hwn yn cael ei waredu'n briodol a gwneir pob ymdrech i ddod o hyd i gartref addas ar ei gyfer. Bydd eitemau sydd mewn cyflwr defnyddiadwy yn cael eu gwerthu; trosglwyddo i sefydliadau tebyg; neu eu rhoi i lyfrgelloedd lleol; amgueddfeydd a sefydliadau diwylliannol eraill cyn ystyried unrhyw fath arall o waredu.  Fodd bynnag, gellir dinistrio adnoddau neu eu trosglwyddo i gyfleuster ailgylchu os na ystyrir eu bod o werth ar gyfer ymchwil mwyach.

[bookmark: _Toc102635848]Polisïau Cysylltiedig

Dylid darllen Polisi Casgliadau’r Llyfrgell ar y cyd â'r polisïau canlynol :

· Polisi Mynediad
· Polisi Arfarnu
· Polisi Casgliadau Archifau
· Polisi Gofalu am Gasgliadau a Diogelu Casgliadau
· Polisi Gwybodaeth am Gasgliadau
· Polisi Rheoli Casgliadau
· Polisi Cadwedigaeth Ddigidol


[bookmark: _Toc102635849]Adolygu

Cymeradwywyd y polisi hwn gan Gyd-bwyllgor Archifau Gwent ym mis Mehefin 2021, a chafodd ei adolygu a'i gymeradwyo ym mis Mehefin 2024.  Bydd yn cael ei adolygu ym mis Mai 2027 neu ynghynt os bydd yr amgylchiadau'n pennu hynny.

